Tecnología al servicio del aprendizaje y la creatividad: tejiendo redes europeas a través de la creación musical colaborativa
dv., 18/12/2015 - 19:15

El CEIP 9 d'Octubre d'Alcàsser és el coordinador del projecte Erasmus + KA2 de música . El projecte es va presentar el passat dilluns 14 de desembre a l'IES Arabista Ribera de Carcaixent que també hi participa a aquesta iniciativa junt a la xarxa d'escoles de música de la Federació de Societats Musicals de la Comunitat Valenciana (FSMCV). Els socis europeus del Liceul de Arte Baia Mare de Romania, del Agrupamento de escolas de Ponte de Sorde Portugal del Istituto Comprensivo Tresmesteri i del Club amici di Salvartore Quasimodo d'Itàlia han participat durant aquesta setmana de diverses activitats de formació i gestió del projecte.

El passat dijous 17 de desembre, l'Alcaldessa d'Alcàsser Eva Zamora, la regidora d'Educació Cristina Lucendo, i el director del CEIP 9 d'Octubre, Nelson Seguí amb la Cap d'Estudis i coordinadora del projecte Elizabeth Carrascosa han rebut la visita dels membres del projecte i dels socis europeus i han assistit a un taller pràctic de Soundcool amb la participació de 10 alumnes de cinquè i sisè de primària.

En les paraules de benvinguda s'ha destacat la importància de la participació en projectes europeus que faciliten l'intercanvi d' experiències educatives entre centres de diferents països de la Unió Europea, mostrant el seu recolzament i agraint el treball del professorat coordinador del projecte, destacant com a valor afegit que són docents de centres públics.